एलेक्सिस मैक एलिस्टर
एलेक्सिस मैक एलिस्टर अर्जेंटीना के एक पेशेवर फुटबॉलर हैं, इनका जन्म 24 दिसंबर 1998 मे हुआ। जो की प्रीमियर लीग मे लिवरपूल क्लब और अर्जेंटीना की राष्ट्रीय टीम के लिए एक मिडफील्डर के रूप में खेलते हैं। मैक एलिस्टर ने 2016 में अर्जेंटीना जूनियर्स के साथ अपने सीनियर करियर की शुरुआत की, इन्होंने अपने पहले सीज़न में अर्जेंटीना सेकंड डिवीजन जीता। वह 2019 में ब्राइटन एंड होव एल्बियन में शामिल हो गए, लेकिन सीज़न के अंत तक उन्हें लोन से वापस उनके पुराने क्लब के पास भेज दिया गया और बाद में उनके प्रतिद्वंद्वी बोका जूनियर्स को दे दिया गया, जहाँ उन्होंने 2019-20 मे प्राइमेरा डिविज़न जीता। अगले सीज़न में लोन से वापस आकर, मैक एलिस्टर ने ब्राइटन के लिए अपना सफल वर्ष बिताया, जून 2023 में लिवरपूल जाने से पहले वह टीम के लिए एक प्रमुख खिलाड़ी बन गए। मैक एलिस्टर ने अंडर-23 स्तर पर अर्जेंटीना का प्रतिनिधित्व किया, 2020 कॉनमेबोल प्री-ओलंपिक टूर्नामेंट जीता और 2020 ग्रीष्मकालीन ओलंपिक में खेला। उन्होंने 2019 में अपने सीनियर अंतरराष्ट्रीय करियर की शुरुआत की और अर्जेंटीना की उस टीम का हिस्सा थे जिसने 2022 फ़ाइनलिसिमा और 2022 फ़ीफ़ा विश्व कप जीता, इन्होंने विश्व कप जीतने में महत्वपूर्ण भूमिका निभाई और फ़्रांस के ख़िलाफ़ फ़ाइनल में एक गोल करने में सहायता भी की।